297 
netop disse Lags Alder, der i det foreliggende Tilfælde har størst 
Interesse, thi mellem disse Lag forekommer jo ,,la formazione sal- 
mastra" med 7apes senescens. Professor De Stefani henfører de 
»klassiske" Lag (III) til ,,Nedre Postpliocæn" og i Følge velvillig 
Meddelelse anser Cerulli-Irelli paa Grund af Faunaen disse Lag 
for at ,,danne Overgangen" mellem Plio- og Pleistocæn." Det er 
selvfølgelig vanskeligt i et varmt tempereret Land som Italien og 
i et Omraade, der ligger uden for Indlandsisens største Udbredelse, 
at trække Grænsen mellem Tertiær og Kvartær. Hvis imidlertid 
de nævnte Forskere har Ret, maa man — i alt Fald for Øjeblikket 
— opfatte den nu uddøde Tapes senescens som en kvartær, omend 
gammelkvartær Form, .hvis rigelige Tilstedeværelse i det nordlige 
Mellemevropas interglaciale Eem-Aflejringer maa virke yderligere an- 
Sporende paa Efterforskningerne efter disses Oprindelse, Udstrækning 
og Naturforhold. De geologiske Forhold paa de øvrige Lokaliteter 
i Norditalien, hvor den nævnte Musling er fundet, forekommer. mig 
ikke tilstrækkeligt klarlagte. 
Foruden at bringe Carlsbergfondet min bedste Tak, fordi det 
har sat mig i Stand til paa Stedet at studere saavel Samlingerne 
i Rom som de geologiske Profiler i Monte Mario, maa jeg ogsaa 
bringe min hjerteligste Tak til de Herrer Dr. Serafino Cerulli- 
Irelli ved Universitetets geologiske Institut i Rom og Ing. Ca- 
millo Crema ved Italiens geologiske Undersøgelse for den Elsk- 
værdighed og Beredvillighed, hvormed de bistod mig og hjalp mig 
til Rette under mit Arbejde. 
